lv en lv lv sv ro sl lv lv de de en hbs_lat pl en lv lv lv lv lv lv lv lv lv lv lv lv eu lv lv lv lv lv lv lv lv lv lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lv lv en lv lv lv lv lv lv lv lv en lv lv lv lv lv lv lv lv lv lv lv lv lv lv lv en lv lv lv lv lv en lv en en en en en en en en en en en en lv lv sv ro sl
A7+ Touchcare® CGM System I Linus Medical Biežāk uzdotie jautājumi
A7+ Touchcare® user guide PDF (ENG)
A7+ Touchcare® PykoBoдcTBo пoлbзoBaTeля (RU)
Kā pievienot raidītāju mobilajai lietotnei
Kam paredzēta A7+ Touchcare® CGM sistēma?
A7+ Touchcare® CGM sistēma paredzēta nepārtrauktai glikozes līmeņa noteikšanai starpšūnu šķidrumā vismaz 2 gadus veciem diabēta pacientiem.
Kā darbojas A7+ Touchcare® CGM sistēma?
A7+ Touchcare® CGM sistēma sastāv no trim daļām: raidītāja, sensora un Medtrum EasySense® mobilās lietotnes Jūsu viedierīcē. Sensors nosaka glikozes līmeni starpšūnu šķidrumā, raidītājs šos datus nosūta uz Jūsu viedierīci.
Kā iespējams augšupielādēt sensora datus?
Kad viedierīce pieslēdzas internetam, visi sensora dati automātiski tiek nosūtīti uz personīgo kontu Medtrum EasyView serverī
Kur tiek saglabāti sensora dati?
Visi sensora dati tiek saglabāti lietotnē Medtrum EasySense®, ja viedierīce un raidītājs ir savienoti izmantojot Bluetooth funkciju. Ja viedierīce un raidītājs nav savienoti, visi sensora dati tiek glabāti raidītājā un pēc savienojuma atjaunošanas tiks nosūtīti uz mobilo lietotni. Sensora dati nepazudīs.
Vai man ar glikometru ir jāmēra glikozes līmenis asins pilienā no pirksta, ja es nēsāju glikozes sensoru A7+ Touchcare®?
Jā. Pirmkārt, Jums glikometra rādījumi ir jāizmanto, lai kalibrētu CGM – reizi 12 stundās pirmajā dienā un ik pēc 24 stundām nākamajās dienās. Otrkārt, ja Jūs domājat, ka Jūsu sensora glikozes rādījumi ir pretrunā ar to kā jūtaties, tad pirms jebkādas ārstēšanas veikšanas Jums jānosaka glikozes līmenis asins pilienā no pirksta.
Kāpēc dažreiz glikometra un CGM rādījumi atšķiras?
CGM sensors mēra glikozes līmeni starpšūnu šķidrumā, bet glikometrs mēra glikozes līmeni asins plazmā. Pārsvarā glikoze vispirms nokļūst asinīs, pēc tam starpšūnu šķidrumā, tādēļ glikozes līmeņa asinīs mērījumi un sensora rādījumi var nesakrist. Tas ir pilnīgi normāli. Kad glikozes līmenis asinīs paaugstinās, glikometra rādījums ir augstāks nekā sensora rādījums. Kad glikozes līmenis asinīs pazeminās, glikometra rādījums ir zemāks nekā sensora rādījums.
Zināt glikozes izmaiņu tendenci un ātrumu būs noderīgāk nekā koncentrēties uz atsevišķiem glikometra un sensora rādījumiem.
Kādas ir augstākās un zemākās glikozes rādījumu brīdinājumu robežas, ko var iestatīt?
Brīdinājuma augstākā robeža, ko var iestatīt, ir 22,2 mmol/l (400 mg/dl), bet zemākā – 2,2 mmol/l (40 mg/dl). Brīdinājumu robežas ir maināmas, tās jāpārrunā ar veselības aprūpes speciālistu un individuāli jāiestata.
Cik bieži man jākalibrē CGM?
Kalibrēšana ir jāveic vismaz divas reizes pirmajā dienā un vienu reizi nākamajās dienās. Lai kalibrētu sensoru, glikometra rādījumus ir jāievada lietotnē Medtrum EasySense®.
Kas ir glikozes sensors?
Medtrum sensors JY-016 ir smalks polimēra elektrods, kas ievietots zem ādas. Tas izmanto fermentu, lai precīzi izmērītu glikozes līmeni starpšūnu šķidrumā.
Kā ir jāuzliek glikozes sensors?
Noņemiet drošības bloku, vienlaikus nospiediet divas melnās pogas ievietošanas palīga pretējās pusēs, pēc tam sensors tiks automātiski ievietots.
Vai man ir jānoņem sensors, kad eju peldēties?
Nē. Sensors (ar pareizi uzliktu raidītāju) ir ūdensnecaurlaidīgs līdz 60 minūtēm dziļumā līdz 2,5 metriem (IPX8). Jūs varat peldēties ar darbojošos sensoru un raidītāju.
Kāds ir sensora derīguma termiņš?
Glikozes sensoriem derīguma termiņš ir viens gads no to izgatavošanas brīža. Derīguma termiņš ir uzdrukāts uz glikozes sensora iepakojuma.
Kā ir jāuzglabā sensori?
Sensoru JY-016 uzglabāšanas temperatūra ir no 2°C līdz 30°C, relatīvais mitrums no 20% līdz 90% un atmosfēras spiediens no 700 hPa līdz 1060 hPa. Sensori nav jātur ledusskapī, bet, ja izvēlaties sensorus turēt ledusskapī, tad pirms lietošanas pagaidiet apmēram 15 minūtes, lai sensors uzsilst līdz istabas temperatūrai. Glikozes sensoru nedrīkst sasaldēt.
Uz kuras ķermeņa daļas likt sensoru?
Kad izvēlaties vietu sensora ievietošanai, apsveriet sekojošo:
lai varat ērti sensoru aizsniegt;
lai āda sensora uzlikšanas vietā ir gluda un ir pietiekami daudz zemādas tauku;
lai āda ikdienas aktivitātēs paliek gluda bez krokām un ielocēm.
Kad izvēlaties vietu sensora ievietošanai, izvairieties no:
vietām, kuras ierobežo apģērbs, piemēram, jostas vieta;
izliektām vai cietām vietām, kur ir muskuļi un kauli;
vietām, kas piedalās enerģiskās kustībās fizisko aktivitāšu laikā;
vietām, kur ir kairināta vai bojāta āda, piemēram, rētas, tetovējumi;
ādas apvidus, kas ir tuvāk nekā 5 cm no nabas;
ādas apvidus, kas ir tuvāk nekā 7,5 cm no insulīna sūkņa ievietošanas vietas vai manuālās insulīna injekciju vietas.
Kāds ir raidītāja darbības ilgums?
Ja raidītāju izmanto nepārtraukti, tas darbojas trīs mēnešus. Tiklīdz saņemat brīdinājumu par raidītāja akumulatora izlādi, pēc iespējas ātrāk nomainiet raidītāju uz jaunu. Pēc šī trauksmes signāla raidītāja akumulators izlādēsies vienas nedēļas laikā.
Kāda ir raidītāja garantija?
Uz Jūsu A7+ Touchcare® raidītāju attiecas ierobežota trīs mēnešu garantija, sākot no pirmās lietošanas dienas. Tiek garantēts, ka raidītājam normālos lietošanas apstākļos nav materiālu un ražošanas defektu.
Kuras viedierīces ir savietojamas ar Medtrum EasySense® lietotni? Kā es varu lejupielādēt lietotni?
Ja Jūs izmantojat viedierīci ar IOS, Medtrum EasySense® lietotni varat lejupielādēt no Apple App Store.
Savietojamās viedierīces: iPhone 4S, iPhone 5, iPhone 5C, iPhone 5S, iPhone 6, iPhone 6 Plus, iPhone 6S, iPhone 6S Plus, iPhone SE, iPhone 7, iPhone 7 plus, iPod touch 5th Gen, iPad 3, iPad 4 , iPad Air, iPad Air 2, iPad Mini, iPad Mini 2, iPad Mini 3, iPad Mini 4, iPad Pro, iPad.
Atbalstītās operētājsistēmas: IOS 8.0 un jaunākas.
Ja Jūs izmantojat viedierīci ar Android sistēmu, Medtrum EasySense® lietotni varat lejupielādēt no Google Play.
Savietojamās viedierīces ir: Samsung Galaxy S6 Active, Samsung Galaxy S7 Edge, Samsung Galaxy J3, Galaxy J5, LG Google Nexus 5, LG G4, LG G5, Sony Xperia Z5, Honor8, Huawei P9, Huawei P10.
Atbalstītās operētājsistēmas ir: Android 4.3 un jaunākas.
Kas man jādara, ja es savā viedierīcē vēlos saņemt brīdinājumus un sensora statusa ziņojumus?
1. Pārliecinieties, ka ierīces Bluetooth funkcija ir ieslēgta un darbojas.
2. Pārliecinieties, ka ierīces klusuma un aizņemtības režīms ir izslēgts.
3. Pārliecinieties, ka Jūsu viedierīces skaļums ir pietiekami liels, lai Jūs dzirdētu brīdinājumus un atgādinājumus.
4. Pārliecinieties, ka ir ieslēgti Medtrum EasySense® mobilās lietotnes paziņojumi.
5. Pārliecinieties, ka Medtrum EasySense® mobilā lietotne ir atvērta un darbojas fonā.
6. Pārstartējiet Medtrum EasySense® mobilo lietotni pēc savas viedierīces pārstartēšanas.
Ja izmantojat Android sistēmu, pārliecinieties, vai atļaujat lietotnei piekļūt ierīces atrašanās vietai, lai lietotne varētu izmantot Bluetooth funkciju.
Neaktivizējiet zemas enerģijas patēriņa režīmu, pretējā gadījumā lietotne fonā pārtrauks augšupielādēt datus.
Kā es varu reģistrēt kontu Medtrum EasySense® lietotnē?
Atveriet Medtrum EasySense® mobilo lietotni un atveriet pierakstīšanās Login ekrānu. Pēc lietotnes atvēršanas pieskarieties reģistrēšanās pogai Register apakšējā kreisajā stūrī un atveriet reģistrēšanās ekrānu. Augšējā labajā stūrī pieskarieties valsts karogam, izvēlieties savu valsti un reģistrējieties ar savu e-pasta adresi.
Kādas funkcijas ir iekļautas lietotnē Medtrum EasySense®?
1) Ekrānā Monitor varat apskatīt CGM statusu reālā laikā, ieskaitot sensora rādījumus, glikozes tendences, raidītāja signāla stiprumu, sensora atlikušo darbības laiku, raidītāja akumulatora darbības laiku utt.
2) Ekrānā Statistics var apskatīt ikdienas sensora rādījumus, glikozes tendenču analīzi un notikumu kopsavilkumu.
3) Ekrānā Events varat pievienot jaunus notikumus, rediģēt esošos vai pārskatīt iepriekšējos notikumus.
4) Ekrānā Reminders varat iestatīt dažādus atgādinājumus, lai palīdzētu Jums pārvaldīt diabētu un organizēt savu dzīvi.
5) Ekrānā Settings varat savienot raidītāju ar viedierīci, pielāgot trauksmes un citus iestatījumus, mainīt paroli utt.
6) Ekrānā Alerts varat apskatīt brīdinājumu vēsturi.
Kā es varu savienot savu A7+ Touchcare® raidītāju ar EasySense® mobilo lietotni?
Viedierīcē EasySense® mobilās lietotnes galvenajā izvēlnē atlasiet Settings, lai atvērtu iestatījumu ekrānu, un pēc tam atlasiet CGM system, lai atvērtu CGM sistēmas iestatījumu ekrānu. Pieskarieties Add Transmitter, skenējiet QR kodu, kas uzdrukāts uz raidītāja vai uz iepakojuma kastes, vai arī manuāli ievadiet raidītāja ID. Tad Jūsu raidītājs tiks savienots pārī ar lietotni.
Cik liels ir uztveršanas attālums starp manu viedierīci un raidītāju?
Līdz 10 metriem, ja nav šķēršļu. Viedierīce un raidītājs sazinās, izmantojot Bluetooth Low Energy.
Glikozes līmeņa kontrole reālā laikā
Mazs un ērts sensors
Visi dati aplūkojami mobilajā lietotnē
Šajā lapā mēs izmantojam sīkdatnes, lai nodrošinātu labākus pakalpojumus. Apmeklējot šo vietni, jūs piekrītat sīkdatņu lietošanas noteikumiem. Lasīt vairākOK
Privacy & Cookies Policy
This website uses cookies to improve your experience while you navigate through the website. Out of these cookies, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may have an effect on your browsing experience.
Necessary cookies are absolutely essential for the website to function properly. This category only includes cookies that ensures basic functionalities and security features of the website. These cookies do not store any personal information.
Any cookies that may not be particularly necessary for the website to function and is used specifically to collect user personal data via analytics, ads, other embedded contents are termed as non-necessary cookies. It is mandatory to procure user consent prior to running these cookies on your website.